b'\n_START_ARTICLE_\nModus (statistika)\n_START_PARAGRAPH_\nModus v teoriji verjetnosti in statistiki je vrednost, ki se najbolj pogosto pojavlja v mno\xc5\xbeici vrednosti slu\xc4\x8dajne spremenljivke._NEWLINE_Modus se pogosto zamenjuje s srednjo vrednostjo in mediano. Srednja vrednost je aritmeti\xc4\x8dno povpre\xc4\x8dje mno\xc5\xbeice podatkov, mediana pa samo razdeli mno\xc5\xbeico vrednosti na dva po \xc5\xa1tevilu enaka dela. Vsaka od teh treh vrednosti se dolo\xc4\x8da na popolnoma druga\xc4\x8den na\xc4\x8din. Te vrednosti se mo\xc4\x8dno razlikujejo pri porazdelitvah, ki imajo tudi veliko nesimetri\xc4\x8dnost (glej koeficient simetrije). Vrednost modusa ni vedno enoli\xc4\x8dno dolo\xc4\x8dena. To se opa\xc5\xbea v porazdelitvah, ki so enakomerne. V tak\xc5\xa1nih porazdelitvah so vse vrednosti enako verjetne in ni nobene, ki bi se bolj pogosto pojavljala._NEWLINE_Pri diskretnih porazdelitveh je modus enak vrednosti slu\xc4\x8dajne spremenljivke pri maksimumu funkcije verjetnosti. To tudi pomeni, da je modus enak tisti vrednosti, ki je najbolj verjetna.'